
A pone enfasis con por fortifica e comision ainda mas y tambe con 
Gobierno por yuda mas riba e tereno di Abuso sexual di mucha 


Recientemente Prome Minister Evelyn Wever-Croes a reuni cu 
“Commissie Zedendelicten Minderjarigen” (Comision “Sexueel 


Misbruik Minderjarigen”). Ма aña 2019, Prome Minister a 
institui e comision aki bou liderazgo di señora Lisette Gomes. 
E comision aki a wordo lanta cu e intencion pa percura cu tur 
ministerio cu ta traha riba tereno di proteccion di mucha contra 
abuso sexual ta alinea cu otro. Unda ta necesario, e comision 
aki ta duna Gobierno conseho y ta atende casonan cu por bin 
padilanti. E comision aki bou guia di señora Lisette Gomes 
tambe ta conta cu profesionalnan manera señora Ayesha 
Engelbrecht y señora Regina Oosterwolde. 


Prome Minister ta reuni regularmente cu e comision pa 
asina keda na altura di e trabou duro y importante cu nan ta 
haci. Siman pasa durante e reunion a delibera riba diferente 
proyecto cu e comison ta trahando riba dj'e y con por fortifica e 
comision ainda mas y tambe con mas Gobierno por yuda riba 
e tereno di combatimento di Abuso sexual di mucha. Pa haci e 
proceduranan mas eficiente, mas senciyo y mehora e atencion 
cu ta wordo duna na e victima y su famia. Pa banda іе comision, 


nan ta motiva pa sigui traha duro y logra nan meta principal cu 
ta e proteccion di nos muchanan. E problema mas grandi ta 
cu muchanan den gran mayoria di caso ta wordo abusa door 
di un famia of conoci di e mayornan y p'esey Gabinete Wever- 
Croes ta enfoca mas y mas riba conscientisacion y preveni e 
abusonan aki. 


Prome Minister a sigui bisa cu actualmente nos ta den e luna 
contra abuso y abuso sexual di mucha. E casonan di abuso di 
mucha na Aruba ta un problema cu hunto nos mester combati. 
Gobierno ya a cambia varios ley, a hisa e castigonan na e 
maximo posibel, a pone 36 miyon florin disponible, a institui un 
comision nacional y a alinea tur departamento. 

“Nos lo sigui traha hunto cu e comision aki y cu tur e cadena 
di institutonan cu ta den e mesun lucha pa protehe nos 
muchanan, pero nos mester di bo pa yuda nos protehe nos 
muchanan miho ainda. Mi mester di abo pa yuda cuida tur e 
muchanan den bo famia. Hunto nos lo stop abuso sexual di 
mucha”, Prome Minister a expresa. 

Prome Minister Evelyn Wever-Croes: 


PROME MINISTER A RICIBI 
BISHITA DI STUDIANTENAN 
DI UNIVERSIDAD DI ARUBA, 
FACULTAD ORGANIZATION 

GOVERNANCE MANAGEMENT 


Recientemente, Prome Minister Evelyn Wever-Croes a haya 
bishita di studiantenan di Universidad di Aruba di e facultad di 
"Organization Governance Management' (OGM). E bishitanan 
aki ta manera un tradicion, y e biaha aki a toca turno na e 
studiantenan cu ta den e di dos aña di nan carera na Universidad 
di Aruba. Durante nan bishita, Prome Minister a duna nan un 
splicacion amplio di loke ta encera e trabou di un Minister 
President y di Gobierno en general. 


E studiantenan tambe a haya un "snapshot" di con fuerte Aruba 
ta para economicamente. Manera ta conoci, turismo ta e pilar 
di nos economia, y ta danki na e sector aki, Aruba ta den pleno 
recuperacion. Pa nan por a compronde un poco mas, Prome 
Minister a mustra nan e cifranan di turismo cu claramente ta 
mustra cu Aruba ta den recuperacion. 


Otro topico cu nan a toca ta e debe di pais Aruba. Prome 
Minister a splica nan cu actualmente e debe ta na 81% di e 
GDP, pero mirando cu Gobierno ta cumpliendo cabalmente cu 
e pagonan, lo cera е aña aki bou di 80% di e GDP. 


Tambe a pasa riba e temanan di e normanan financiero, e 
supervision financiero y deliberacionnan cu Hulanda. Por 
ultimo Prome Minister a duna informacion riba e porcentahe di 
desempleo, y e reformanan pa haci di Aruba un isla mas fuerte 
y resiliente. 


Prome Minister a expresa cu e encuentro aki tabata uno 
sumamente interesante na unda e studiantenan a tuma e 
oportunidad di haci varios pregunta, di cual el a logra contesta 
tur. Pa e mandatario semper ta un placer di por ricibi nos 
studiantenan. MN 

MINISTER 


Adulto Mayor' na october 2023 y maart 2024, Minister Ursell 
Arends, den colaboracion cu Directie Ouderenzaken, awor 
ta compartiendo un resumen di e eventona aki pa tur esnan 
interesa. Durante ambos edicion, mas cu 100 participante 
a reuni pa intercambia ideanan y conocemento tocante 
esfuersonan actual pa trata cu e retonan y oportunidadnan di 
enbehecimento. 


E Foro Nacional pa Adulto Mayor a wordo organisa pa explora 
solucionnan sostenibel y pa mantene lasonan entre varios 
gruponan di interes. Durante e eventonan a hiba discusion y 
a presenta recomendacionnan pa mehora e calidad di bida di 
nos adultonan mayor. 


Minister Arends y Directie Ouderenzaken a compila un resumen 
di e Foro Nacional pa Adulto Mayor den forma di un rapport. Den 
esaki ta documenta e discusionnan y acuerdonan cu a tuma 
lugar. E rapport aki ta propone pa comparti e resultadonan di e 
conversacionnan continuo di e Foro Nacional pa Adulto Mayor 


pa asegura transparencia. E meta ta pa tene pueblo informa, 
delineando e pasonan y acuerdonan cu a wordo haci durante 
e foro. Esaki ta іпісиі e firmamento di e "Convenio Nacional" cu 
ta pone un base solido pa cooperacion y futuro colaboracion. 
Ademas, ta elabora riba e lansamento di e 'Proyecto Pasadia,' 
cual ta enfoca ribe alivia e presion pa e adultonan mayor ariba 
e lista di espera di SABA. 


"E perspectivanan y recomendacionnan ricibi durante e Foro 
Nacional pa Adulto Mayor ta esencial pa sigui desaroya 
maneho y iniciativanan cu ta enfoca ariba e necesidadnan di 
nos adultonan mayor. Nos tin un compromiso pa implementa e 
recomendacionnan pa asegura cu tur adulto mayor na Aruba 
por disfruta di un bida di digno,” Minister Ursell Arends a 
menciona. 


Por haya e rapport ariba publico.aw/rapport, tambe por mira e 
entrevistanan cu oradornan y invitadonan, e presentacionnan 
di e evento completo di e Foro Nacional pa Adulto Mayor riba 
e pagina di Facebook di Directie Ouderenzaken. MN 

Minister Ursell Arends: 


CONSULTA PUBLICO NA UNIVERSIDAD DI ARUBA 


Propuesta di Ley: Derecho di Naturalusa 


publico general a tuma luga awe mainta na Universidad di 
Aruba. E biaha aki pa duna e ramo academico e espacio 
pa expresa su pensamentonan ariba e propuesta di Ley di 
Derecho di Naturalesa. Esaki ta un di varios reunionnan cu 
a wordo organisa cu e meta pa inclui pueblo su bos den e 
proceso di traha ley. Pues e sesionnan di consulta a tuma luga 
e ultimo paar di siman cual a inclui participacion di e publico 
en general, gremionan comercial, abogado, huesnan y tambe 
studiantenan. 


Cu asistencia di Directie Natuur en Milieu, a elabora ariba e 
propuesta di ley cu lo purba di cambia nos constitucion. Un 
propuesta cu lo significa un paso grandi den e reconocemento 
y proteccion di e derecho fundamental di naturalesa pa existi 
y prospera. Durante e sesionnan a discuti cada articulo di e 
proposicion di ley detayadamente, colectando e punto di bista 
y sugerencianan di participantenan. 


E proceso di consulta ta continua riba plataforma digital. Esnan 
interesa por lesa e propuesto di ley y comparti nan opinion y 
sugerencianan pa medio di e formulario online disponibel riba 
http://www.publico.aw/consulta/ . E feedback di e comunidad 
lo yuda forma e base pa un ley mas fuerte y efectivo. 


Pafomenta un nivel mas amplio di participacion y transparencia, 
e ultimo dia pa entrega di feedback a ser extendi te cu dia 21 


Un otro encuentro productivo entre Gobierno di Aruba cu 


di april, dunando e comunidad mas oportunidad pa aporta na 
e desaroyo legislativo. E fecha di 21 di april ta un dia prome cu 
e celebracion di dia di mama tera, y ta marca un aña desde cu 
e iniciativa legislativo aki a ser entrega. 


“E iniciativa aki ta mas cu legislacion; e ta un declaracion di nos 
compromiso colectivo pa respeta, proteha, y trece naturalesa 
y desaroyo den balans pa nos Pais," segun Minister Ursell 
Arends. 


Ministerio di Naturalesa ta compromete pa continua trabou 
den un forma transparente y colaborativo, y ta agradecido 
pa e apoyo y contribucion di cada stakeholder y miembro di 
comunidad. MN 

Minister Ursell Arends: 


GOBIERNO TA ELABORA ARIBA E TRBOUNAN 
TUMANDO LUGA DEN SECTOR PRIMARIO 
DURANTE ANOCHI INFORMATIVO 


Ayera nochi a tuma luga un session informativo 
organisa pa United Farmers Aruba, "Vision of the 
New Economic Pillar of Agriculture", unda cu Qredits, 
Minister Geoffrey Wever y Minister Arends a wordo 
invita pa duna un presentacion. E encuentro aki, cu 
a ricibi participacion di un bon cantidad di agricultor, 
tabatin un enfoke ariba comercio den e sector primario. 


Minister Arends y su ekipo a presenta e maneho 
nobo di sector primario cu pronto lo wordo publica 
ariba publico.aw . E meta principal di e maneho ta pa 
mehora siguridad di alimentacion y e colaboracion di 
stakeholders pa asina transforma agricultura den un 
sector sostenibel y inclusivo. 


Un di e aspectonan importante ta e implementacion di 
GAP (Good Agricultural Practices). Esaki ta un serie 
di guia ariba cual agricultornan lo mester basa nan 
practicanan pa asina yega na un certificacion. E tipo 
di standardisacion aki ta enfoca por ehempel ariba 
uzo di pesticida, proteccion ambiental y trato di cria. 
E implementacion di GAP lo wordo haci den fase pa 
asina mantene control ariba su desaroyo den nos 
comunidad agricultor. 


Pa stimula e sector aki y crea di dje un pilar economico 
robusto, a cuminsa cu programanan comunitario 
unda cu ta creo un hardin di alimentacion na scolnan 
basico. E idea ta pa siña muchanan na jong con pa 
planta y cosecha diferente tipo di berdura y fruta asina 
educandonan y inculcando habitonan sostenibel. 


Tambe a elabora ariba e programa di finansamento 
pa empresarionan agricola yama ‘Agri Fund’. Pues e 
proyecto aki, cu ta un colaboracion entre Ministerio 
di Asuntonan Economico y Desaroyo Sostenibel, 
Ministerio di Naturalesa y Qredits a wordo lansa 
pa yuda stimula comercio den e sector primario. E 
prestamo cu tin un interes baho ya caba a wordo 
otorga na diferente negoshinan pa asina yudanan 
crece. 


E encuentro aki tabata uno hopi fructifero cu 
siguramente a brinda agricultornan un oportunidad pa 
haya informacion y haci pregunta. Minister Arends ta 
gradici United Farmers Aruba pa nan invitacion y pa 
nan esfuerso cu e tipo di actividad informativo nan aki. 

MINISTER 


Amara aduse 


Durante e siman aki cu Minister Maduro di Finansa ta atende 
e IMF Spring Meetings na Washington DC, e mandatario a 
reuni cu e Fiscal Affairs Department di IMF (FAD) pa asina 
por solicita un asistencia tecnico pa por sigui profesionalisa e 
servicio Departamento di Impuesto (DIMP). 


Na aña 2019 Aruba a haya asistencia tecnico di IMF cu via 
e organisacion Caribense CARTAC a haci un evaluacion di e 
sistema fiscal di Aruba y tambe a tira un bista riba e organisacion 
di DIMP. IMF a brinda algun recomendacion di cual ya caba 
Aruba a implementa algun di nan den e cambionan fiscal cu a 
wordo haci. 


E asistencia cu амо ta wordo solicita ta ип ТАРАР cu ta un 


'Tax Administration Diagnostic Assessement Tool' cu ta ekipa 
e profesionalnan di DIMP cu conocemento riba e tereno di 
administracion fiscal. E intencion di e asistencia tecnico ta 
pa brinda un training na e managers di DIMP hunto cu un 
evaluacion di e recomendacionnan haci na aña 2019, sigui pa un 
evaluacion propio haci pa e profesionalnan di DIMP y despues 
lo sigui un evaluacion door di IMF pa midi e administracion 
fiscal y eficiencia di DIMP. 


Minister Maduro a haci uzo di e oportunidad pa gradici e team 
di FAD y CARTAC pa nan asistencia continuo brinda na Aruba 
y ta spera cu e TADAT tambe lo wordo haci pronto. E peticion 
ta pa e asistencia tecnico di TADAD por wordo haci den fin di 
aña 2024 y comienso di aña 2025. ШШШ 

MINISTER 


соту Wever 


Diahuebs, 18 di april, United Farmers Aruba a pone enfasis 
riba e importancia di desaroya e sector di agricultura comercial. 
Dialogo y intercambio di informacion cu gobierno ta esencial 
pa hunto logra resultado na beneficio di Aruba. 


Aunke Aruba su economia chikito ta enfrenta retonan debi 
na su dependencia riba factornan externo, e potencial pa 
diversifica e economia local ta existi, manera a keda demostra 
durante e pandemia cu produccion local di fruta y berdura di 
calidad. E talento empresarial di comerciantenan local ta un 
pilar fundamental pa e expansion di e sector aki. 


Varios documentonan clave ta forma e cuadro pa stimula 
agricultura comercial pa bira un sector economico nobo manera 
e advies di Sociaal- Economische Raad “Voedselzekerheid op 
Aruba”, rapport di World Bank “Building Aruba's Food security 
During the COVID-19 Pandemic and Beyond. E documentonan 
aki hunto cu e Plan Nacional di Accion 2023 - 2025 “Aruba's 
Transitie Naar Een Duurzaam en Inclusief Economisch Model”. 


Pa apoya empresarionan actual y esnan aspirante den e sector, 
Minister Wever y Minister Arends, den colaboracion cu Qredits 
Aruba, ta ofrece e "Agri-Business Academy" desde 2022. E 
programa aki ta dirigi na fortalece conocemento y habilidadnan 
den Business Management. 


Ademas, pa atende e necesidad di acceso na financiamento, 
a introduci e "Agri Fund", lansa na maart 2024. E fondo di 
Agri-Fund ta provee prestamo na interes reduci di solamente 
2% pa sumanan entre Afl. 5.000 y Afl. 200.000. E Agri-Fund 
tin un capital total di 3 miyon Florin cu pa ser inverti den 
proyectonan agricola comercial. Durante su inauguracion, seis 
(6) comerciante agricultor a ricibi un total di AFL 732,000 na 
fiansa, cual ta un adelanto grandi segun e agricultornan mes. 


Minister Geoffrey Wever ta felicita United Farmers Aruba 
cu e encuentro informativo y ta desea tur nos agricultornan 
comercial exito pa logra nan metanan cu ta di beneficio pa 
desaroyo economico di Aruba. MN 

MINISTER ROCCO TJON 
A BISHITA DE SGR- 
GROEP NA CURACAO 


Diahuebs ultimo, Minister di Husticia y Asuntonan Social sr. 
Rocco Tjon, hunto cu Prome Minister di Curacao sr. Gilmar Pisas 
a bishita De SGR-Groep (De Stichting voor Gehandicapten- en 
Revalidatiezorg). 


Durante di e bishita aki SGR-Groep a brinda ambos minister 
un “rondleiding” pa asina haya un miho bista di e facilidadnan, 
den cuadro di firmamento di e prolongacion di e contract di 
cuido entre De SGR-Groep - “Fundashon Verriet” y Aruba e 
luna aki. Esaki ta nifica cu den futuro clientenan di Aruba por 
sigui ricibi cuido na Curagao. 


E bishita aki, a sirbi como un oportunidad pa por haña un bista 
di e cuido cu De SGR-Groep ta brinda na nan facilidadnan y 
asina por ta testigo di e colaboracion entre Curaçao y Aruba. 


E “rondleiding” а tuma luga па e localidadnan di Fundashon 
Verriet na Emmastad, Santa Maria y De Savaan. Banda di esaki, 
a bishita tambe e localidadnan di Revalidatiecentrum Curaçao 
y Curacao Orthotics 8 Prosthetics, pa asina haña un bista di e 
otro productonan di cuido cu De SGR-Groep ta brinda, manera 
cuido di rehabilitacion y creacion di productonan ortopedico. 


Por ultimo, Minister Tjon a duna di conoce, cu ambos e y Prome 
Minister Pisas a keda sumamente contento pa tur loke nan a 
mira y a gradici e ekipo di De SGR-Groep pa e oportunidad cu 
nan a haña pa por a ricibi tur e informacion valioso aki. MN 

MINISTER TJON A ASISTI E CONFERENCIA DI 


Dialuna mainta, Minister di Husticia y Asuntonan Social sr. 
Rocco Tjon, hunto cu Coleganan Minister Shalten Hato y 
Franc Weerwind, a hiba palabra na e conferencia di Reino riba 
cuido forensico y salud mental. Un conferencia hopi importante 
cu ta bay resulta den palabracionnan concreto riba tereno 
di legislacion y maneho. Atencion lo ta primordialmente riba 
mehora e calidad di cuido cu ta wordo ofreci na detenidonan 
bou di medida di TBS como tambe na hobennan cu a wordo 
imponi un medida di РІЈ. E topico aki ta merece mucho mas 
atencion ambos na nivel local y regional, pero tambe na nivel 
di Reino. 


Mirando e problemanan cu nos ta enfrenta na Aruba, como 
resultado di falta di atencion forensico гіра nos isla, manera 
cifranan halto di recidivismo, famianan cu problemanan multiple, 
como tambe aumento di delincuencia hubenil, Gobierno di 
Aruba a dicidi di tuma accion y enfoca riba amplia conocimento 
forensico y aumenta e cooperacion entre e diferente centronan 
di cuido na Aruba. Pa esaki, a crea un grupo di trabou 
multidisciplinario enfocando riba cuido forensico, cual obhetivo 
tawata pa identifica e “bottlenecks” cu tin na Aruba pa cu esaki. 


E grupo di trabou aki a bishita diferente centronan di cuido 
riba e diferente islanan di reino, pa asina haya un bista di e 
cuido forensico cu ta wordo brinda y cu por wordo implementa 
na Aruba. E conclusion tawata ta, cu na Aruba nos por 
realisa y implementa esakinan, sinembargo, pa e cuido 
forensico na Aruba por ta uno exitoso, e ta necesario pa tur e 
departamentonan concerni traha mucho mas di serca cu otro, cu 
protocol miho defini. Por ehempel, actualmente, a implementa 
e metodo “Youturn” den e departamento di Jeugd na KIA, cual 
tambe ta wordo uza na nos Centro Ortopedagogico. 


Muy pronto, riba е IBA di KIA, un “behandelteam” lo 
cuminsa traha permanente, caminda lo conta cu sosten di 
departamentonan manera Respaldo (specialistisch GGZ) y 
Stichting Hunto (basis GGZ). Banda di esaki, lo bay enfoca 
гіра e “nazorg” di e detenidonan como tambe trayectonan di 
rehabilitacion y begeleiding. Tambe, Aruba a inverti den un 
medico forensico, y na Juni binidero un psicologo di salud 
mental lo inicia su estudio pa loke ta “recherchepsycholoog”. 


REINO RIBA CUIDO FORENSICO Y SALUD MENTAL 


Henter e ekipo di Jeugd en Zeden Politie, conhuntamente cu 
dos psicologo a completa e curso di “kinderverhoor”. E sosten 
di e dos psicologonan pa e parti di kinderverhoor ta algo nobo 
den reino. 


Tambe, a palabra cu e diferente centronan di cuido, pa enfoca 
mas riba e trabounan ambulatorio, pa cual a institui un ekipo di 
FACT, kende ta wordo opgeleid constantemente riba e cuido 
forensico. Mientrastanto, уа caba ta considerando pa institui 
un di dos ekipo di FACT y den transcurso di 2024 tambe lo 
crea un “jeugdteam” di FACT. Varios terapistanan riba nos isla 
a completa e opleiding di “Multi-dimensionele Familietherapie 
(MDFT) cual ya caba a wordo implementa dentro di varios 
famia, Veiligheidshuis tin un rol sumamente importante den 
esaki. 


Danki na Stichting Hunto e cuido pa cu addiccion ta menos 
fragmenta riba nos isla y banda di esaki, Ministerio Publico 
hunto cu Stichting reclassering en jeugdbescherming Aruba ta 
considerando castigonan alternativo. 


Por ultimo, por bisa cu mehoracion di cuido forensico na Aruba 
ta un punto sumamente importante pa Gobierno di Aruba, 
sinembargo como pais nos ta consciente cu esaki no ta algo 
cu nos kier of por haci nos so. Hunto nos ta mucho mas fuerte 
y hunto nos por soluciona y suavisa e aspectonan pa loke ta 
cuido forensico. MN 


Fundacion Mi Voz Ta Bo Voz, Comision Nacional di Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 
Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 


MFA SAVANETA 25 april 2024 

Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


AÑA DI STABILIDAD Y PROSPERIDAD 


